ΓΡΑΠΤΗ ΕΡΩΤΗΣΗ E-1885/00

υποβολή: Concepci Ferrer (PPE-DE) προς την Επιτροπή

(9 Ιουνίου 2000)

Θέμα: Ενισχύσεις της ΕΕ προς την Τουρκία για την τελωνειακή συνεργασία

Το Ευρωπαϊκό Κοινοβούλιο έχει επανειλημμένως τονίσει τη σημασία που έχει η ενίσχυση της τελωνειακής συνεργασίας προκειμένου να βελτιωθεί και να διευκολυνθεί η καλή λειτουργία των εμπορικών συναλλαγών και, ταυτόχρονα, να δοθεί στις τουρκικές αρχές η δυνατότητα να γνωρίσουν καλύτερα την κοινοτική τελωνειακή νομοθεσία ούτως ώστε να αποφευχθεί η είσοδος παραποιημένων και πειρατικών προϊόντων.

Στο πλαίσιο του προγράμματος που προορίζεται να ενισχύσει την τελωνειακή συνεργασία με την Τουρκία, σχεδιάζει η Επιτροπή να συμπεριλάβει συγκεκριμένα προγράμματα για το σκοπό αυτό;

Έχει εξακριβώσει η Επιτροπή εάν από την έναρξη ισχύος της Τελωνειακής Ένωσης οι τουρκικές αρχές έχουν θεσπίσει μέτρα για να εξασφαλίσουν τη συμμόρφωση με τις διατάξεις για την προστασία της πνευματικής, βιομηχανικής και εμπορικής ιδιοκτησίας;

Απάντηση του κ. Verheugen εξ ονόματος της Επιτροπής

(20 Ιουλίου 2000)

Η Επιτροπή έθεσε σε εφαρμογή πολλές πρωτοβουλίες όπως αυτές τις οποίες επικαλείται το Αξιότιμο Μέλος του Κοινοβουλίου. Ωστόσο, οι πρωτοβουλίες αυτές, στο παρελθόν δεν στηρίχθηκαν πάντοτε από τα άλλα θεσμικά όργανα. Η Επιτροπή προτείνει σήμερα δύο νέες πρωτοβουλίες. Η πρώτη συνίσταται σε ένα σχέδιο κανονισμού του Συμβουλίου σχετικά με την εφαρμογή μέτρων για να εντατικοποιηθεί η τελωνειακή ένωση μεταξύ της Κοινότητας και της Τουρκίας: το ποσό που προορίζεται για την πρωτοβουλία και για το οποίο ζητήθηκε η γνώμη του Κοινοβουλίου στις 2 Δεκεμβρίου 1999 είναι 15 εκατ. ευρώ. Η δεύτερη πρωτοβουλία συνίσταται σε πρόταση κανονισμού του Συμβουλίου για την καθιέρωση ενός ειδικού προγράμματος δράσης της Ευρωπαϊκής Τράπεζας Επενδύσεων (ΕΤΕ) για να στηριχθεί η παγιοποίηση και η ενίσχυση της τελωνειακής ένωσης.

Σε πρόγραμμα διοικητικής συνεργασίας, που άρχισε το 1996, διατέθηκε ωστόσο προϋπολογισμός 1εκατ.ευρώ, με στόχο να αναπτυχθεί η συνεργασία μεταξύ των κεντρικών και τοπικών διοικήσεων της Τουρκίας και της Κοινότητας, για να ενισχυθεί η ικανότητα και αποτελεσματικότητα πολλώνπουργείων, κρατικώνπηρεσιών, τουρκικών δημόσιωνπηρεσιών και οργάνων που έχουν αναλάβει την εφαρμογή της συμφωνίας για την τελωνειακή ένωση. Το εν λόγω πρόγραμμα ολοκληρώνεται και θα συνεχισθεί στο πλαίσιο του προγράμματος MEDA.

Eξάλλου, η επιτροπή τελωνειακής συνεργασίας, που θεσπίσθηκε με την απόφαση 1/95 του συμβουλίου σύνδεσης συγκαλείται δύο φορές το χρόνο για να ενισχύσει την τελωνειακή συνεργασία μεταξύ των αρμόδιων διοικήσεων της Τουρκίας και της Κοινότητας. Αυτές οι συνεδριάσεις δίνουν τη δυνατότητα να εξετασθούν θέματα που συνδέονται με την ευθυγράμμιση της τουρκικής τελωνειακής νομοθεσίας με την κοινοτική τελωνειακή νομοθεσία ή νομοθεσίες που αφορούν την ορθή εφαρμογή της. Η Επιτροπή, καθώς και η τουρκική αντιπροσωπεία, παρουσιάζουν τα προβλήματα τα οποία αντιμετωπίζουν οι αρχές, καθώς και οι σχετικοί φορείς. Ο εν λόγω διάλογος επιτρέπει να δοθούν λεπτομερείς εξηγήσεις και να αναζητηθούν από κοινού λύσεις, συμβάλλοντας σε μια καλύτερη γνώση της εφαρμοζόμενης νομοθεσίας εκ μέρους των τουρκικών αρχών.

Η εν λόγω νομοθεσία αφορά ιδίως το σεβασμό των δικαιωμάτων πνευματικής, βιομηχανικής και εμπορικής ιδιοκτησίας στην οποία αναφέρεται το Αξιότιμο Μέλος του Κοινοβουλίου. Το άρθρο 31 της απόφασης 1/95 του συμβουλίου σύνδεσης επιβεβαιώνει, πράγματι, τη σημασία που αποδίδουν τα μέρη σάυτά τα θέματα, και το παράρτημα 8 της ίδιας απόφασης καθορίζει τις ρυθμίσεις μέσω των οποίων η Τουρκία πρέπει να εγγυηθεί ένα επίπεδο προστασίας των προαναφερθέντων δικαιωμάτων, ισοδύναμο με αυτό της Κοινότητας. Η Τουρκία, ως εκ τούτου, ίδρυσε ένα ινστιτούτο διπλωμάτων ευρεσιτεχνίας, στις 24 Ιουνίου 1995 (νομοθετικό διάταγμα 544), ενώ τέθηκαν σε ισχύ 14 κείμενα (ο κατάλογος των οποίων διαβιβάζεται απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου).